b'\n_START_ARTICLE_\nSlovenija ima talent (2. sezona)\n_START_PARAGRAPH_\nDruga sezona oddaje Slovenija ima talent se je pri\xc4\x8dela 20. marca 2011 in se kon\xc4\x8dala 19. junija 2011. Predvajala se je vsako nedeljo v terminu ob 20.00.\n_START_SECTION_\nGledanost\n_START_PARAGRAPH_\n\xc5\xa0ov je bil vseh 13 oddaj v sezoni najbolj gledana oddaja dneva na slovenskih televizijah, s povpre\xc4\x8dnim ratingom 23,6\xc2\xa0% in dele\xc5\xbeem gledalcev 64\xc2\xa0%. Finale je bil najbolj gledana oddaja leta na slovenskih televizijah, z ratingom 29,7\xc2\xa0% in dele\xc5\xbeem gledalcev 71\xc2\xa0% (vsi podatki veljajo za ciljno skupino 18-49 let).'